Diari Oficial de la Generalitat Valenciana


Sumari del DOGV 3760, del 30-05-2000 (2000/4311)

RESOLUCIÓ de 24 de maig de 2000, del president de la Junta Qualificadora de Coneixements de Valencià, per la qual s'establixen dos torns d'examen per a l'obtenció de certificats administratius de coneixements de valencià en les localitats d'Alacant, Castelló de la Plana i Torrent, i es nomenen i modifiquen membres de les comissions examinadores.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3760

Data del DOGV
:   30-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4311


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 24 de maig de 2000, del president de la Junta Qualificadora de Coneixements de Valencià, per la qual s'establixen dos torns d'examen per a l'obtenció de certificats administratius de coneixements de valencià en les localitats d'Alacant, Castelló de la Plana i Torrent, i es nomenen i modifiquen membres de les comissions examinadores. [2000/F4311]
  
Per Resolució de 15 de març de 2000, del conseller de Cultura, Educació i Ciència, van ser convocades les proves per a l'obtenció de certificats administratius de coneixements de valencià (DOGV núm. 3.712, de 20 de març de 2000). Una vegada estimada la xifra de persones inscrites, especialment per a l'obtenció dels certificats de grau mitjà de coneixements de valencià a les localitats d'Alacant, Castelló de la Plana i Torrent, s'ha considerat necessari incrementar la quantitat de comissions examinadores per a assegurar el correcte i regular funcionament de les proves en dites localitats.
  
D'altra banda, determinades circumstàncies fan impossible l'assistència als exàmens de la Junta Qualificadora de Coneixements de Valencià del secretari de la comissió examinadora de Llenguatge als mitjans de comunicació.
  
Per tot això, i segons el que disposa l'article 8 del Decret 47/1989, de 4 d'abril, del Consell de la Generalitat Valenciana, pel qual es regulen les funcions, la composició i l'organització de la Junta Qualificadora de Coneixements de Valencià, i l'apartat nové de la Resolució de 15 de març de 2000, ja citada, resolc:
  
Primer
  
Establir dos torns de realització de les proves per a l'obtenció de certificats administratius de coneixements de valencià de grau mitjà a les localitats d'Alacant, Castelló de la Plana i Torrent.
  
Tal i com disposa l'apartat segon de la Resolució de 15 de març de 2000, del conseller de Cultura, Educació i Ciència, per la qual es convoquen les proves per a l'obtenció dels certificats oficials administratius de coneixements de valencià, a les localitats en què s'establixen dos torns, les persones el primer cognom de les quals comence per una lletra compresa entre la A i la L participaran en les proves en horari de matí en el primer període d'exàmens i en horari de vesprada en el segon període, i les persones el primer cognom de les quals comence per una lletra compresa entre la M i la Z participaran en les proves en horari de vesprada en el primer període d'exàmens i en horari de matí en el segon període.
  
Segon
  
Nomenar els membres de les comissions examinadores que actuaran en el segon torn de les proves d'obtenció de certificats en les localitats indicades, que són els que s'especifiquen en l'annex.
  
Les comissions examinadores d'estes localitats que van ser nomenades per la mencionada Resolució de 15 de març de 2000 passaran a tindre la consideració de comissions examinadores de primer torn.
  
Tercer
  
Substituir el secretari de la comissió examinadora de Llenguatge als mitjans de comunicació nomenat per Resolució de 14 de març de 2000, del president de la Junta Qualificadora de Coneixements de Valencià, per la senyora Maria Teresa Mollá Villaplana.
  
Disposició final
  
La Secretaria de la Junta Qualificadora de Coneixements de Valencià farà públic, pels mitjans ordinaris de difusió, el contingut de la present resolució.
  
València, 24 de maig de 2000.- El president de la Junta Qualificadora de Coneixements de Valencià: Josep Vicent Felip Monlleó.
  
Annex
  
Alacant. Segon torn
  
President: Ramon Haro i Esplugues
  
Secretari: Jaume Sellés i Lloret
  
Vocal: Patricia Alberola Romà
  
Vocal: Josep Escolano i Martínez
  
Vocal: Maria Garcia i Ivorra
  
Castelló de la Plana. Segon torn
  
President: Vicent Doménech i Querol
  
Secretària: Glòria Fuster i Broch
  
Vocal: Josep Manuel Sans i Gamón
  
Vocal: Pascual Chabrera i Calpe
  
Vocal: Rosa Maria Beltrán i Alegre
  
Torrent. Segon torn
  
President: Rafael Nelson Seguí i Penadés
  
Secretari: Joan Francesc Doménech i Zaragozá
  
Vocal: Sabina Asencio i Ruiz
  
Vocal: Remei Oriola i Bataller
  
Vocal: Antoni Piera i Rubio